Държавен вестник, бр. 92, 2009 г., стр. 23

БРОЙ  92	
Д Ъ Р Ж А В Е Н  В Е С Т Н И К 	
СТР.  23  
 – дозите, които могат да бъдат използвани 
в изследванията за определяне на повторното 
приемане на дозата.
Изследванията за токсичността при приемане 
на еднократна доза трябва да разкрият острите 
токсични ефекти на субстанцията и времето за 
тяхното начало и ремисия.
Изследванията, които трябва да бъдат прове­
дени, се подбират с оглед набавянето на инфор­
мация относно безопасността на потребителите, а 
именно, ако се предполага, че потребителят може 
да е изложен на значителни количества от ВМП 
посредством инхалация или контакт с кожата, 
тези начини на излагане се подлагат на проучване.
3.2. Токсичност при повторно приемане на доза 
Изпитванията за токсичност при повторно 
приложение се извършват с цел установяване на 
физиологични и/или патологични промени при 
повторно приложение на активна субстанция или 
комбинация от активни субстанции и за определяне 
на връзката им с приложените дози.
В случаи, при които активната субстанция или 
ВМП са предназначени за непродуктивни живот­
ни, изпитванията за токсичност при повторно 
приложение обикновено се извършват само върху 
един вид животни. Това изпитване може да бъде 
заменено с опити върху животните, за които е 
предназначен ВМП. Честотата, начинът на при­
лагане и продължителността на изследване трябва 
да бъдат съгласно изискванията за клинична упо­
треба, като изследователят обосновано определя 
продължителността на опита и избраните дози.
При субстанции или ВМП, предназначени за 
употреба при продуктивни животни, изпитването 
на токсичността при повторно прилагане на доза 
(в рамките на 90 дни) се извършва върху гризачи 
или негризачи с оглед определяне на прицел­
ните органи и на токсикологичните граници и 
идентифициране на съответните видове и нива 
на дозировка, които трябва да се използват при 
изпитване на хроничната токсичност, ако това 
бъде необходимо. 
Изследователят обосновава избора си на видо­
ве, като има предвид съществуващите познания 
за метаболизма на продукта при животни и хора. 
Субстанцията за изпитване се прилага орално. 
Изследователят ясно излага и дава своите ос­
нования за метода и честотата на прилагане и 
продължителността на опитите. 
Максималната доза обикновено следва да се 
избере така, че да се предизвика появата на вредни 
ефекти. Най-ниската доза следва да не предизвиква 
появата на никакви доказателства за токсичност. 
Оценката на токсичните ефекти се основава 
на наблюдение върху поведението, растежа, хе­
матологичните и физиологичните изпитвания, 
по-специално тези, свързани с отделителните 
органи, а също и върху доклади от аутопсии и 
придружаващите ги хистологични данни. Изборът 
и обхватът на всяка група изпитвания зависят от 
използваните животински видове и нивото на 
научните познания към съответния момент. 
В случай на нови комбинации на известни суб­
станции, които са изследвани съгласно настоящата 
наредба, изпитванията при повторно прилагане 
на доза, освен когато изпитванията за токсич­
ност са доказали засилване или нови токсични 
ефекти, могат да бъдат подходящо изменени от 
изследователя, който изпраща основанията си за 
тези изменения.
3.3. Поносимост при видовете животни, за 
които е предназначен ВМП
Трябва да се представят обобщени данни за 
всички признаци на непоносимост при видовете 
животни, за които е предназначен ВМП по време 
на изследването, съгласно изискванията на част 4. 
Трябва да бъдат подробно описани проучванията, 
дозите, при които е наблюдавана непоносимост, 
видът и породите на третираните животни. Пред­
ставят се и данни за неочаквани физиологични 
промени. Пълните доклади от тези изследвания 
се включват в част 4.
3.4. Репродуктивна токсичност, включително 
токсичност на развитието
3.4.1. Проучвания за влиянието върху репро­
дуктивността.
Предназначението на това проучване е да се 
определи възможността за увреждане на мъжката 
или женската репродуктивна функция или вред­
ни ефекти върху потомството след прилагане на 
проучваните субстанции или ВМП.
За фармакологично активни субстанции или 
ВМП, предназначени за продуктивни животни, се 
проучва ефектът върху репродуктивните способ­
ности, като се изследват при много поколения, 
предназначено да установи всяко отражение върху 
репродуктивността на бозайниците. Това включва 
отражение върху мъжката и женската фертилност, 
чифтосването, зачеването, имплантирането, способ­
ността на износване на плода до термин, раждането, 
кърменето, оцеляването, растежа и развитието на 
поколението от раждането до отбиването, половата 
зрялост и последващата репродуктивна функция на 
поколението като възрастни индивиди. Използват 
се най-малко три дози. Максималната доза трябва 
да бъде така определена, че да предизвика вредни 
ефекти. Най-ниската доза следва да не предизвиква 
никакви доказателства за токсичност. 
3.4.2. Изследване на токсичността по отношение 
на развитието.
При фармакологични активни субстанции или 
ВМП, предназначени за продуктивни животни, се 
провеждат изпитвания на токсичността по отно­
шение на развитието. Тези изпитвания са предназ­
начени да установят всеки един неблагоприятен 
ефект върху бременната женска и развитието на 
ембриона и зародиша, настъпил вследствие на 
излагане на женската – от имплантирането през 
бременността до деня преди датата, на която е 
предвидено раждането. Тези неблагоприятни ефек­
ти включват повишена токсичност спрямо тази, 
наблюдавана при небременни женски, смърт на 
ембриона/зародиша, промени в растежа на зароди­
ша и структурни промени при зародиша. Изисква